සබරගමුව, මධ්‍යම පළාත්වලටත් ගාල්ල, මාතර, කළුතර දිස්ත්‍රික්කවලටත් විටින් විට වැසි හෝ ගිගුරුම් සහිත වැසි ඇතිවිය හැකි අතර, මධ්‍යම සහ සබරගමුව පළාත්වල ඇතැම් ස්ථානවල මිලිමීටර් 50 සිට 75 දක්වා පමණ තද වැසි ඇතිවිය හැකියි.දින කිහිපයක සිට ඇද හැලෙන අධික වර්ෂාවත් සමඟ ඇති වූ ආපදා තත්ත්වය හේතුවෙන් වාර්තා වූ පුද්ගල මරණ සංඛ්‍යාව ද 8 දක්වා ඉහළ ගොස් තිබෙනවා.මේ අතර, මහියංගනය - මිනිපේ ප්‍රදේශයේ ගොවිජනපද හරහා හමා ගිය දැඩි සුළං තත්ත්වය හේතුවෙන් නිවාස 218 කට හානි සිදුව ඇති අතර තලවාකැලේ - පේරම් වතුයායේ කම්කරු නිවාස 9 ක් ජල ගැලීම්වලට හසුව ඇති අතර ළමා සුරැකුම් මධ්‍යස්ථානයකට ගසක් කඩා වැටීමෙන් එහි සිටි ළමයින් 44 දෙනෙකු අවතැන්ව සිටිනවා.